CELEX: 32019R1889
Language: el
Date: 2019-11-11 00:00:00
Title: Κανονισμός (ΕΕ) 2019/1889 του Συμβουλίου της 11ης Νοεμβρίου 2019 για την τροποποίηση του κανονισμού (ΕΕ) 2017/2063 σχετικά με περιοριστικά μέτρα λόγω της κατάστασης στη Βενεζουέλα

12.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 291/1
               
            
         ΚΑΝΟΝΙΣΜΟΣ (ΕΕ) 2019/1889 ΤΟΥ ΣΥΜΒΟΥΛΙΟΥ
         της 11ης Νοεμβρίου 2019
         για την τροποποίηση του κανονισμού (ΕΕ) 2017/2063 σχετικά με περιοριστικά μέτρα λόγω της κατάστασης στη Βενεζουέλα
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
         Έχοντας υπόψη την απόφαση (ΚΕΠΠΑ) 2017/2074 του Συμβουλίου, της 13ης Νοεμβρίου 2017, σχετικά με περιοριστικά μέτρα λόγω της κατάστασης στη Βενεζουέλα (1),
         Έχοντας υπόψη την κοινή πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2017/2063 του Συμβουλίου (2) θέτει σε ισχύ διάφορα περιοριστικά μέτρα που προβλέπονται στην απόφαση (ΚΕΠΠΑ) 2017/2074.
                  
               
                     (2)
                  
                  
                     Στις 11 Νοεμβρίου 2019, το Συμβούλιο εξέδωσε την απόφαση (ΚΕΠΠΑ) 2019/1893 (3) η οποία τροποποιεί την απόφαση 2017/2074/ΚΕΠΠΑ του Συμβουλίου με την εισαγωγή άρθρου σχετικά με την επεξεργασία δεδομένων προσωπικού χαρακτήρα από το Συμβούλιο και τον Ύπατο Εκπρόσωπο.
                  
               
                     (3)
                  
                  
                     Για την εφαρμογή του κανονισμού (ΕΕ) 2017/2063 και χάριν της μέγιστης δυνατής ασφάλειας δικαίου εντός της Ένωσης, θα πρέπει να δημοσιοποιούνται τα ονόματα και τα άλλα σημαντικά δεδομένα που αφορούν τα φυσικά και νομικά πρόσωπα, τις οντότητες και τους φορείς των οποίων τα κεφάλαια και οι οικονομικοί πόροι δεσμεύονται σύμφωνα με τον παρόντα κανονισμό. Κάθε επεξεργασία δεδομένων προσωπικού χαρακτήρα πρέπει να είναι σύμφωνη με τους κανονισμούς (ΕΕ) 2016/679 (4) και (ΕΕ) 2018/1725 (5) του Ευρωπαϊκού Κοινοβουλίου και του Συμβουλίου.
                  
               
                     (4)
                  
                  
                     Ο κανονισμός (ΕΕ) 2017/2063 πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στον κανονισμό (ΕΕ) 2017/2063 προστίθεται το ακόλουθο άρθρο:
            «Άρθρο 18a
            
            
                        1.
                     
                     
                        Το Συμβούλιο, η Επιτροπή και ο Ύπατος Εκπρόσωπος της Ένωσης για θέματα Εξωτερικής Πολιτικής και Πολιτικής Ασφαλείας (“ο Ύπατος Εκπρόσωπος”) μπορούν να επεξεργάζονται δεδομένα προσωπικού χαρακτήρα στο πλαίσιο της εκτέλεσης των καθηκόντων τους δυνάμει του παρόντος κανονισμού. Τα καθήκοντα αυτά περιλαμβάνουν:
                        
                                    α)
                                 
                                 
                                    όσον αφορά το Συμβούλιο, την εκπόνηση και την εισαγωγή τροποποιήσεων των παραρτημάτων IV και V·
                                 
                              
                                    β)
                                 
                                 
                                    όσον αφορά τον Ύπατο Εκπρόσωπο, την εκπόνηση τροποποιήσεων των παραρτημάτων IV και V·
                                 
                              
                                    γ)
                                 
                                 
                                    όσον αφορά την Επιτροπή:
                                    
                                                i)
                                             
                                             
                                                την προσθήκη του περιεχομένου των παραρτημάτων IV και V στον ηλεκτρονικό, ενοποιημένο κατάλογο των προσώπων, ομάδων και οντοτήτων εις βάρος των οποίων έχουν επιβληθεί οικονομικά περιοριστικά μέτρα της Ένωσης, και στον διαδραστικό χάρτη των κυρώσεων· τόσο ο κατάλογος όσο και ο χάρτης είναι δημόσια διαθέσιμοι·
                                             
                                          
                                                ii)
                                             
                                             
                                                την επεξεργασία πληροφοριών σχετικά με τις επιπτώσεις των μέτρων του παρόντος κανονισμού, όπως η αξία των δεσμευόμενων κεφαλαίων και οι πληροφορίες σχετικά με τις άδειες που χορηγούν οι αρμόδιες αρχές.
                                             
                                          
                              
                  
                        2.
                     
                     
                        Το Συμβούλιο, η Επιτροπή και ο Ύπατος Εκπρόσωπος μπορούν να επεξεργάζονται, κατά περίπτωση, συναφή δεδομένα που αφορούν αξιόποινες πράξεις τις οποίες έχουν διαπράξει φυσικά πρόσωπα που απαριθμούνται στον κατάλογο, ποινικές καταδίκες των προσώπων αυτών ή μέτρα ασφαλείας όσον αφορά τα πρόσωπα αυτά, μόνο στον βαθμό που η εν λόγω επεξεργασία είναι απαραίτητη για την εκπόνηση των παραρτημάτων IV και V.
                     
                  
                        3.
                     
                     
                        Για τους σκοπούς του παρόντος κανονισμού, το Συμβούλιο, η υπηρεσία της Επιτροπής που αναφέρεται στο παράρτημα III του παρόντος κανονισμούς και ο Ύπατος Εκπρόσωπος ορίζονται ως «υπεύθυνοι επεξεργασίας», κατά την έννοια του άρθρου 3 σημείο 8 του κανονισμού (ΕΕ) 2018/1725 του Ευρωπαϊκού Κοινοβουλίου και του Συμβουλίου (*1), προκειμένου να διασφαλιστεί ότι τα ενδιαφερόμενα φυσικά πρόσωπα μπορούν να ασκούν τα δικαιώματά τους δυνάμει του κανονισμού (ΕΕ) 2018/1725.
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 11 Νοεμβρίου 2019.
            
               
                  Για το Συμβούλιο
               
               
                  Ο Πρόεδρος
               
               F. MOGHERINI
            
         
         
            (1)  ΕΕ L 295 της 14.11.2017, σ. 60.
         
            (2)  Κανονισμός (EΕ) 2017/2063 του Συμβουλίου, της 13ης Νοεμβρίου 2017, σχετικά με περιοριστικά μέτρα λόγω της κατάστασης στη Βενεζουέλα (ΕΕ L 295 της 14.11.2017, σ. 21).
         
            (3)  Απόφαση (ΚΕΠΠΑ) 2019/1893 του Συμβουλίου, της 11ης Νοεμβρίου 2019, για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα (βλέπε σελίδα 42 της παρούσας Επίσημης Εφημερίδας).
         
            (4)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119 της 4.5.2016, σ. 1).
         
            (5)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).